วันที่ 21 ตุลาคม พ.ศ. 2555 กฤษดาเป็นหนึ่งในผู้ทำประตูให้แก่ทีมชาติไทยในนัดอุ่นเครื่องก่อนการแข่งขันฟุตซอลชิงแชมป์โลก 2012 เมื่อครั้งที่พบกับทีมชาติอียิปต์ ที่อาคารกีฬาเวสน์ 2 วันที่ 7 พฤศจิกายน กฤษดาในฐานะเพลย์เมกเกอร์หลักไม่ได้ลงแข่งเมื่อครั้งที่พบกับทีมชาติปารากวัยในการแข่งขันฟุตซอลชิงแชมป์โลก 2012 ที่อินดอร์สเตเดี้ยม หัวหมาก เนื่องด้วยติดโทษแบน อย่างไรก็ตาม ในวันที่ 11 พฤศจิกายน กฤษดาเป็นคนเดียวที่สามารถทำประตูให้แก่ทีมชาติไทย เมื่อครั้งที่พบกับทีมชาติสเปน ในรอบ 16 ทีมสุดท้าย ที่อาคารนิมิบุตร